Zara

„Zara“ – tarptautinis Ispanijos drabužių parduotuvių tinklas, priklausantis didžiausiai pasaulyje mados kompanijai „Inditex“. Visame pasaulyje yra daugiau nei du tūkstančiai „Zara“ parduotuvių, veikiančių 88 šalyse penkiuose žemynuose. Pardavinėja vyriškus ir moteriškus drabužius, įvairias aprangos detales, aksesuarus ir batus; turi mados linijas, skirtas vaikams, kurių drabužiai dažnai pardavinėjami atskirose parduotuvėse „Zara Kids“. Veikia ir interjero detalių salonai pavadinimu „Zara Home“.

„Zara“ mados pasaulyje garsėja neįprastomis marketingo idėjomis ir inovatyvumu, dažnai įvardijama kaip viena sėkmingiausių mados kompanijų pasaulyje.„Zara’s Big Idea: What the World’s Top Fashion Retailer Tells Us About Innovation“ Naujienų tinklalapis „The Atlantic“, Derek Thompson, 2012 m. lapkričio 13 d. Nuoroda tikrinta 2014 m. liepos 20 d.

 Istorija 
Pirmoji „Zara“ parduotuvė buvo atidaryta 1975 m. La Korunjos mieste Galisijoje, Ispanijoje. Po sėkmingų pardavimų kompanijos savininkas Amancio Ortega, kartu su tuometine žmona Rosalía Mera, pradėjo atidarinėti naujas parduotuves visoje šalyje. 1980 m. kompanija įžengė į tarptautinę rinką atidarydama parduotuvę Porto mieste Portugalijoje.
1989 m. „Zara“ atidarė pirmąją parduotuvę Jungtinėse Valstijose ir 1990 m. Prancūzijoje. Vėliau sekė Meksika (1992 m.), Graikija, Švedija, Belgija (1994) ir kitos šalys.

Ortega pavadinimą savo parduotuvei prieš jos atidarymą sugalvojo peržiūrėjęs filmą „Zorba the Greek“ (1964). Kiek vėliau paaiškėjo, jog pavadinimas jau buvo naudojamas vieno baro, įsikūrusio netoli parduotuvės. Baro savininkas pareiškė, jog pirkėjus klaidins dvi vietos tuo pačiu pavadinimu, esančios viena šalia kitos, todėl pasiūlė sugalvoti kitą pavadinimą, ir, kadangi raidžių formos jau buvo pagamintos, po įvairių bandymų galutinis pavadinimas išėjo „Zara“. Iš pat pradžių parduotuvė pardavinėjo drabužius už mažą kainą, kurie buvo panašūs į prabangius tuo metu populiariausias aukštosios mados prekes.

Kompaniją įkūrė ispanų verslininkas Amancio Ortega, kuris yra pats turtingiausias žmogus šalyje ir, 2014 m. „Forbes“ duomenimis, yra trečias turtingiausias žmogus visame pasaulyje.„Forbes Billionaires: Full List Of The World’s 500 Richest People“ Verslo naujienų tinklalapis „Forbes“, Abram Brown, 2014 m. kovo 3 d. Nuoroda tikrinta 2014 m. liepos 20 d.

 Plėtra 
„Zara“ valdanti kompanija „Inditex“ per metus pagamina apie 840 mln. drabužių, 2012 m. turėjo 5900 parduotuvių 85 šalyse. Jų kiekis keičiasi labai dažnai, kompanija teigia atidaranti mažiausiai vieną parduotuvę kiekvieną dieną arba maždaug 500 parduotuvių per metus. Tais pačiais metais „Inditex“ turėjo 4400 parduotuvių Europoje, iš kurių beveik 2000 buvo Ispanijoje, tuo tarpu „Zaros“ pagrindiniai konkurentai atsiliko gana dideliu skirtumu. Švedų valdoma „H&M“ turėjo 2500 parduotuvių, ispanų „Mango“ – 2400, o britų kompanija „Arcadia Group“, valdanti „Topshop“, jų turėjo apie 3000.„How Zara Grew Into the World’s Largest Fashion Retailer“ Naujienų portalas „The New York Times“, Suzy Hansen, 2012 m. lapkričio 9 d. Nuoroda tikrinta 2014 m. liepos 20 d.

2014 m. kompanijos išleistos ataskaitos duomenimis, 2013 m. pabaigoje „Zara“ parduotuvės veikė 87 šalyse, įskaitant naujausias parduotuves, atidarytas Turkijoje ir Alžyre. Iš viso veikė 1991 parduotuvė, pardavimai siekė beveik 11 mlrd. eurų. „Zara“ yra pelningiausias ir daugiausiai parduotuvių turintis bendrovei priklausantis prekės ženklas. Beveik visos parduotuvės yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).

Internetinės „Zara“ parduotuvės veikia 22 pasaulio šalyse. „Zara“ yra vienas žymiausių drabužių parduotuvių tinklų visame pasaulyje; pagrindiniai tinklo varžovai yra „Uniqlo“, „Gap“ bei „H&M“.„Uniqlo vs Zara vs H&M vs the world of fashion retailing“ Verslo naujienų tinklalapis „ET Retail“, Amit Bagaria, 2014 m. vasario 10 d. Nuoroda tikrinta 2014 m. liepos 30 d.

 Parduotuvės 
2014 m. sausio 31 d. duomenimis, „Zara“ parduotuvės veikė šiose šalyse: (skliausteliuose – parduotuvių skaičius)
 Europa:  (323),  (125),  (91),  (74),  (72),  (66),  (61),  (45),  (41),  (34),  (27),  (25),  (21),  (14),  (12),  (10),  (9),  (9),  (9),  (8),  (7),  (7),  (6),  (5),  (4),  (4),  (5),  (4),  (3),  (3),  (3),  (2),  (2),  (2),  (2),  (2),  (1),  (1),  (1),  (1),  (1),  (1),  (1);

 Azija:  (152),  (90),  (40),  (27),  (22),  (14),  (13),  (10),  (9),  (9),  (8),  (6),  (6),  (6),  (5),  (3),  (2),  (2),  (2),  (1);

 Amerika:  (59),  (45),  (47),  (25),  (11),  (10),  (8),  (10),  (2),  (2),  (2),  (2),  (2),  (2),  (2),  (2),  (2),  (1);

 Afrika:  (4),  (4),  (4),  (2),  (1);

 Okeanija:  (8).

Atskiros parduotuvės pavadinimu „Zara Kids“, kuriose yra pardavinėjami 0–14 amžiaus vaikams skirti drabužiai ir batai,„Zara Kids unveils first UK store in London’s Covent Garden“ Naujienų tinklalapis „Retail Week“, 2009 m. gegužės 1 d. Nuoroda tikrinta 2014 m. rugpjūčio 18 d. įsikūrusios šiose šalyse: (skliausteliuose – parduotuvių skaičius)
 Europa:  (131),  (18),  (8),  (6),  (1).

 Rinkodara 
„Zara“ yra viena sėkmingiausių mados įmonių pasaulyje; prie to priskiriama daug priežasčių, įskaitant mažas drabužių kainas, estetinį jų patrauklumą, parduotuvių interjerą, prekės ženklą, inovatyvių idėjų taikymą ir greitą atsaką į vyraujančias tendencijas ir pirkėjų atsiliepimus.„The secrets of Zara’s success“  Naujienų portalas „Telegraph.co.uk“, Marion Hume, 2011 m. birželio 22 d. Nuoroda tikrinta 2014 m. liepos 20 d. „Zara“ valdanti įmonė „Inditex“ savo parduotuvių reklamai išleidžia maždaug 0,3 % savo pajamų, tuo tarpu kitos mados kompanijos tam išleidžia kur kas daugiau (vidutiniškai 3,5 % visų pajamų).„Zara, a Spanish success story“  Naujienų portalas „CNN.com“, 2001 m. birželio 15 d. Nuoroda tikrinta 2014 m. liepos 20 d.

Mados kompanijos įprastai siunčia savo dizainerius į tokias šalis kaip Kinija ar Indija, kur nepriklausomuose fabrikuose drabužiai yra pagaminami labai pigiai, kurie vėliau, pavasarį ar rudenį, yra išsiuntinėjami po visą pasaulį, su galimais papildymais. „Zara“ imasi kiek kitokios strategijos; drabužių atsargos visada yra mažos ir jų pertekliaus nebūna beveik niekada. Tam tikro tipo drabužis po parduotuves yra paskirstomas labai mažais kiekiais, prekių atsiunčiama tik tada, kai jų poreikis yra didelis. Kompanija tvirtina, jog jų darbuotojai yra raginami reaguoti į pirkėjų nuomonę bei pasiūlymus ir visos idėjos yra išnagrinėjamos, kad kiekviena prekė taptų kuo patrauklesnė pirkėjui. Parduotuvėse drabužių atsargos yra papildomos dukart per savaitę, tuo tarpu kitose parduotuvėse tai nėra įprasta ir naujos kolekcijos pristatomos iš karto.„Zara’s Secret To Success: The New Science Of Retailing“ Verslo naujienų portalas „Forbes“, Walter, Loeb, 2013 m. spalio 14 d. Nuoroda tikrinta 2014 m. liepos 20 d.

Dažnas kolekcijų atnaujinimas išlieka viena tvirčiausių kompanijos marketingo strategijų. Yra apskaičiuota, jog vienas pirkėjas į „Zara“ parduotuvę užsuką apie 17 kartų per metus, tuo tarpu į konkurencingas parduotuves pirkėjas užsuka tik tris kartus. „Zara“ įdarbina jaunus dizainerius, kurie sugeba priimti greitus sprendimus, mažinti pakeitimų ir peržiūrų skaičių, kad vystymo procesas vyktų kuo skubiau ir parduotuves gaminiai pasiektų kiek įmanoma greičiau. Sparti prekių kaita lemia tai, jog tik 1 % visos produkcijos yra laikoma nepavykusia, tuo tarpu bendras pasaulio vidurkis mados pramonėje yra 10 %.„The Story of Zara – the Speeding Bullet“ Tinklalapis „Unique Business Strategies“, Andrew Pearson. Nuoroda tikrinta 2014 m. liepos 20 d.

 Gamyba 
„Zara“ naujas prekes į savo vardo parduotuves atveža du kartus per savaitę. Per metus kompanija pristato daugiau nei 10 000 skirtingo dizaino produktų. Tam tikros prekės realizavimas užtrunka nuo 10 iki 15 dienų, įskaitant jos dizaino kūrimą, gamybą ir atvežimą į parduotuves.„The Future Of Fashion Retailing: The Zara Approach“ Verslo naujienų tinklalapis „Forbes“, Greg Petro, 2012 m. spalio 25 d. Nuoroda tikrinta 2014 m. liepos 20 d.

„Inditex“ teigia, jog daugiau nei pusė kompanijos parduotuvėse parduodamos produkcijos yra pagaminama Ispanijoje ar šalia esančiose šalyse, įskaitant Portugaliją ir Maroką. Kompanijos darbuotojų skaičius Ispanijoje per septynerius metus iki 2011 m. išaugo 46 % ir siekė beveik 40 tūkst., tačiau dauguma jų dirbo paslaugų sektoriuje ir tik 1100 žmonių buvo įdarbinti gamyklose. „Inditex“ turi apie 6500 tiekėjų Ispanijoje, kurių pardavimų vertė 2012 m. siekė 3 mlrd. eurų. Apie 6 % produkcijos yra realizuojama Bangladeše.„Soul-Searching in Spanish Fashion After Bangladesh Factory Deaths“ Verslo naujienų portalas „The Wall Street Journal“, Matt Moffett, 2013 m. gegužės 23 d. Nuoroda tikrinta 2014 m. liepos 20 d.

Pusė parduotuvėse „Zara“ parduodamų drabužių ir aksesuarų yra pagaminami Ispanijoje, 26 % produkcijos realizuojama kitose Europos šalyse, o likę 24 % – pasaulio šalyse, kur vyrauja pigi darbo jėga, daugiausiai Azijos ir Afrikos šalyse.„Zara Accused Of Alleged 'Slave Labor' In Brazil“ Verslo naujienų tinklalapis „Forbes“, Anderson Antunes, 2011 m. liepos 17 d. Nuoroda tikrinta 2014 m. liepos 20 d.

„Zara“, kaip ir dauguma mados kompanijų, yra dažnai peikiama dėl prastų darbo sąlygų jos produkciją gaminančiuose fabrikuose. Bene pats garsiausias įvykis yra „The Rana Plaza“ pastato griūtis Bangladeše, kurio metu žuvo 1129 žmonės. Vėliau paaiškėjo, jog gamyklos paslaugomis naudojosi daug pasaulyje garsių mados ženklų, įskaitant ir „Zara“.„Bangladesh’s factory collapse cause of concern for India“ Naujienų tinklalapis „The Times of India“, Aarushi Nigam, 2013 m. liepos 13 d. Nuoroda tikrinta 2014 m. liepos 20 d. 2013 m. „Zara“ valdanti „Inditex“ ir „H&M“ pasirašė susitarimą, kurio pagrindiniai tikslai buvo gerinti Bangladeše esančių gamyklų būklę, didinti minimalų darbuotojų atlyginimą ir lengvinti profsąjungų kūrimo sąlygas.„H&M and Zara to sign Bangladesh safety accord“ Naujienų portalas „BBC.co.uk“, 2013 m. gegužės 14 d. Nuoroda tikrinta 2014 m. liepos 20 d.

„Zara“ buvo apkaltinta už vaikų išnaudojimą savo gamyklose, esančiose Argentinoje. Teigiama, jog mažamečiai vaikai juose per prievartą buvo verčiami dirbti 16 valandų per dieną, esant nežmoniškom darbo sąlygom, dauguma jų fabrikuose ir gyveno. Kompanija buvo priversta viešai atsiprašyti, sumokėti baudą ir išmokas visiems darbuotojams.„High-street fashion store Zara accused of using slave labour at factories in Argentina“ Naujienų tinklalapis „Daily Mail“, Lucy Osborne, 2013 m. balandžio 3 d. Nuoroda tikrinta 2014 m. liepos 20 d. „Zara“ taip pat buvo apkaltinta už vergijos naudojimą gamyklose Brazilijoje.„Brazil’s 'dirty list' names and shames companies involved in slave labour“ Naujienų tinklalapis „The Guardian“, Annie Kelly, 2013 m. liepos 24 d. Nuoroda tikrinta 2014 m. liepos 20 d.

 Šaltiniai 

 Nuorodos 

 Oficialus parduotuvės tinklalapis
 Oficialus „Zara“ valdančios kompanijos tinklalapis
 „Zara“ socialiniame tinkle „Facebook“

Kategorija:Ispanijos įmonės
Kategorija:Drabužių parduotuvės